Latgales virsnieku rezerves rota
Latgales virsnieku rezerves rota bija viena no Latvijas zemessardzes latviešu nacionālajām vienībām, ko izveidoja Latvijas brīvības cīņu sākumā 1918. gada 17.—20. decembrī no mobilizētajiem Latgales apsardzības apgabala virsniekiem un brīvprātīgajiem. Rotā bija 130 karavīri kapteiņa Kazimira Olekša vadībā. Pēc Rīgas zaudēšanas un atkāpšanās uz Jelgavu 5. janvārī Latgales virsnieku rotā palikušos 36 karavīrus pievienoja Virsnieku rezerves rotai un iekļāva kapteiņa Jāņa Baloža komandētajā Atsevišķā latviešu bataljona 1. rotā.